หนานหฺวาเหล่าเซียน

หนานหฺวาเหล่าเซียน () หรือ เซียนอาวุโสแห่งหนานหฺวา เป็นตัวละครในนวนิยายอิงประวัติศาสตร์จีนในคริสต์ศตวรรษที่ 14 เรื่อง สามก๊ก (三國演義 ซานกั๋วเหยี่ยนอี้) เป็นเซียนผู้มอบตำราสวรรค์สามเล่มชื่อ ไทแผงเยาสุด (太平要術 ไท่ผิงเย่าชู่) ให้กับเตียวก๊ก (張角 จาง เจฺว๋) ผู้ซึ่งภายหลังเป็นผู้ก่อตั้งขบวนการไท่ผิงเต้า (太平道) และเป็นผู้นำกบฏโพกผ้าเหลืองในช่วงปลายยุคราชวงศ์ฮั่นตะวันออก ต้นแบบของตัวละครหนานหฺวาเหล่าเซียนคือจฺวางจื่อ (莊子) นักปรัชญาชาวจีนในยุครณรัฐ

 ในนวนิยาย สามก๊ก 
หนานหฺวาเหล่าเซียนปรากฏเป็นตัวละครในนวนิยาย สามก๊ก ตอนที่ 1 ซึ่งเล่าถึงจุดเริ่มต้นของกบฏโพกผ้าเหลือง โดยมีเนื้อความว่าเมื่อเตียวก๊ก (張角 จาง เจฺว๋) ซึ่งเวลานั้นเป็นบัณฑิตสอบตกไปขึ้นเขาเก็บสมุนไพร บังเอิญได้พบกับหนานหฺวาเหล่าเซียนซึ่งเป็นชายชราผู้มีตาสีเขียว มีใบหน้าอ่อนเยาว์เหมือนเด็ก มือถือไม้เท้าต้นหลี (藜) หนานหฺวาเหล่าเซียนเรียกเตียวก๊กเข้าไปในถ้ำแห่งหนึ่งแล้วมอบตำราสวรรค์สามเล่มชื่อ ไทแผงเยาสุด (太平要術 ไท่ผิงเย่าชู่;  "มรรควิธีสู่วิถีสันติ") ให้เตียวก๊ก พร้อมกล่าวว่า "ตำรานี้มีชื่อว่า ไทแผงเยาสุด เมื่อท่านได้ไปจงประกาศคำสอนสวรรค์ ช่วยเหลือมวลมนุษย์ทั้งปวง แต่หากท่านมีใจคิดเป็นอื่น จักได้รับผลร้ายตอบแทน" เตียวก๊กคำนับและถามชื่อ หนานหฺวาเหล่าเซียนบอกชื่อของตนแล้วก็กลายเป็นลมหายไป(那張角本是個不第秀才，因入山採藥，遇一老人，碧眼童顏，手執藜杖，喚角至一洞中，以天書三卷授之，曰：「此名太平要術。汝得之，當代天宣化，普救世人。若萌異心，必獲惡報。」角拜問姓名。老人曰：「吾乃南華老仙也。」言訖，化陣清風而去。) สามก๊ก (ซานกั๋วเหยี่ยนอี้) ตอนที่ 1.

เรื่องราวนี้ตรงกับความในตอนที่ 1 ของ สามก๊ก ฉบับเจ้าพระยาพระคลัง (หน) ซึ่งเป็นฉบับแปลภาษาไทยของนวนิยาย สามก๊ก โดยใน สามก๊ก ฉบับเจ้าพระยาพระคลัง (หน) เรียกหนานหฺวาเหล่าเซียนว่าเป็น เทวดา ดังความต่อไปนี้:



 ต้นแบบตัวละคร 
ตัวละครหนานหฺวาเหล่าเซียนมีต้นแบบมาจากจฺวางจื่อ (莊子) หรือชื่อจริงคือจฺวาง โจว (莊周) เป็นนักปรัชญาชาวจีนในยุครณรัฐ และเป็นผู้รจนาคัมภีร์ จฺวางจื่อ หนึ่งในสองคัมภีร์รากฐานของลัทธิเต๋าร่วมกับ เต้าเต๋อจิง (道德經)

หลังจฺวางจื่อเสียชีวิตก็ได้รับการยกย่องให้เป็นเทพโดยเหล่าลูกศิษย์ เหล่าลูกศิษย์กล่าวกันว่าภายหลังจฺวางจื่อเดินทางไปทางทิศเหนือแล้วขึ้นสู่สวรรค์ในฐานะเซียนท่ามกลางเปลวเพลิง  ภายหลังเมื่อศักราชเทียนเป่า (天寶) ปีที่ 1 (ค.ศ. 742) จักรพรรดิถังเสฺวียนจง (唐玄宗) พระราชทานฉายาให้จฺวางจื่อเป็น หนานหฺวาเจินเหริน (南華真人;  "ชนแท้แห่งหนานหฺวา")ซานกั๋วเหยี่ยนอี้เจี้ยวจู้ (), หน้า 10, หมายเหตุ 24, ) คัมภีร์ จฺวางจื่อ ก็ถูกเรียกด้วยคำเรียกว่า หนานหฺวาจิง (南華經)

 ดูเพิ่ม 
 รายชื่อบุคคลในยุคสามก๊ก
 รายชื่อตัวละครสมมติในยุคสามก๊ก

 อ้างอิง 

 บรรณานุกรม 
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ตัวละครสมมติในยุคสามก๊ก
หมวดหมู่:เซียน